**Terapia torsului de pisic**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TERAPIA TORSULUI DE PISIC./

autor Nicolae Nistor

pisicul meu mă iubește

indiferent ce cuvinte rostesc în gând

el mă aprobă

și stă cocoțat pe inima mea ca un fular

uneori nu știu cine vorbește din mine

viața este o toarcere de fericire

o terapie pentru zilele noastre

ce se îndreaptă cândva spre sfârșire

liniștea care merge prin casă

se leagănă în nopțile de veghe

el este străjerul care nu crede

că nemurirea este cioc de noapte

și face cercuri să te păstreze

în ceasurile înalte

când ai plecat în somn spre astre

un film la care mă privește

și apoi stă așezat pe capul meu

care nu doarme

privind imaginile care pleacă din mine

departe...